**Thomas Sean Connery** (25. elokuuta 1930 Edinburgh, Skotlanti – 31. lokakuuta 2020 Nassau, Bahama) oli skotlantilainen näyttelijä. Hänet tunnetaan ennen kaikkea ensimmäisenä James Bondia esittäneenä näyttelijänä *James Bond* -elokuvasarjassa. Connery näytteli James Bondia vuosina 1962–1971 ja 1983. Hänelle olivat ominaisia älykkäät ja miehekkäät roolit enimmäkseen seikkailu- ja jännityselokuvissa. Connery sai ritarin arvon vuonna 2000.

Nuoruus
-------

Sean Connery syntyi Edinburghissa rekkakuskin ja siivoojan perheeseen. Hän jätti koulut 15-vuotiaana ja liittyi Britannian merivoimiin. Connery oli kolme vuotta laivastossa, mutta joutui jättämään sen mahahaavan takia. Tämän jälkeen hän työskenteli muurarina, hengenpelastajana, rekkakuskina ja ruumisarkkujen viimeistelijänä.

Connery harrasti kehonrakennusta ja sijoittui vuoden 1953 Mr. Universe -kilpailussa Lontoossa kolmanneksi.

Ura
---

Mr. Universe -kilpailun kautta Connery pääsi tekemään töitä mallina ja edelleen pieniin teatterirooleihin. Hän näytteli kiertelevässä teatteriseurueessa, joka esitti *South Pacificia*. Manchester United -jalkapalloseuran manageri Matt Busby tarjosi näihin aikoihin Connerylle pelaajasopimusta, mutta Connery valitsi mieluummin näyttelijänuran.

Conneryn ensimmäinen elokuvarooli oli elokuvassa *Lilacs in the Spring* (1954). Ensimmäinen merkittävämpi rooli oli elokuvassa *Sotakirjeenvaihtajan rakkaus* (1958), jossa Connery näytteli Lana Turnerin kanssa. Hän näytteli myös esimerkiksi elokuvassa *Tarzanin suuri seikkailu*, kunnes teki lopullisen läpimurtonsa James Bondin roolissa ensimmäisessä *James Bond* -elokuvassa *Salainen agentti 007 ja tohtori No* (1962).

Rooli Bondina teki Conneryn kerralla kuuluisaksi, ja monille hänestä tuli James Bondin synonyymi. Connery jatkoi Bondina elokuvissa *Salainen agentti 007 Istanbulissa* (1963), *007 ja Kultasormi* (1964), *Pallosalama* (1965) ja *Elät vain kahdesti* (1967), jonka jälkeen hän jätti roolin, koska oli kyllästynyt toistuviin juoniin ja yleisön vaatimuksiin, eikä saanut riittävän suurta palkkiota yksityisyytensä menettämisen korvaukseksi. United Artists tarjosi Connerylle seuraavan Bond-elokuvan jälkeen kuitenkin ennätyspalkkaa, mikä sai hänet palaamaan Bondin rooliin vielä elokuvaan *Timantit ovat ikuisia* (1971). Seuraavasta tarjouksesta Connery kieltäytyi, ja seuraavassa Bondissa *Elä ja anna toisten kuolla* esiintyikin Roger Moore. Connery palasi rooliin kuitenkin vielä kerran epävirallisessa Bond-elokuvassa *Älä kieltäydy kahdesti* (1983). Connery käytti hiustupeeta jokaisessa Bond-elokuvassa; hän alkoi menettää hiuksiaan jo 21-vuotiaana.  *lähde?*

Bondin ohella muita 1960-luvun rooleja muun muassa elokuvissa *Olkinainen* (1964), Alfred Hitchcockin *Marnie, vaarallisella tiellä* (1964) ja Sidney Lumetin *Kukkula* (1965). Bond-uran jälkeen Connery pystyi siirtymään menestyksellisesti muihin rooleihin. Hän esiintyi seuraavaksi muun muassa elokuvissa *Painostus*, *Idän pikajunan arvoitus* ja *Man Who Would Be King – Seikkailujen sankarit*.

Elokuvasta *Tuuli ja leijona* (1975), jossa Connery esitti berberipäällikköä, hän vakuutti kriitikot näyttelijäntaidoillaan. Parhaan miespääosan Bafta-palkinnon Connery sai vuoden 1986 elokuvasta *Ruusun nimi*. Samana vuonna hän esiintyi myös fantasiaelokuvassa *Highlander – kuolematon*, jossa hän esitti Juan Sánchez Villa-Lobos Ramírezia, joka opetti elokuvan päähenkilön tappamaan kuolemattoman. Elokuvassa *Lahjomattomat* (1987) Connery näytteli poliisi Jim Malonea, joka auttoi Kevin Costnerin esittämän Eliot Nessin nappaamaan Al Capone. Connery sai roolistaan parhaan miessivuosan Oscar-palkinnon. Elokuvassa *Indiana Jones ja viimeinen ristiretki* Connery esitti Indiana Jonesin isää ja sai roolista Bafta-ehdokkuuden.

Connery jatkoi uraansa vielä 1990-luvulla ja sai Bafta-ehdokkuuden myös elokuvasta *Punaisen lokakuun metsästys* (1990). Hänen seuraavia elokuviaan olivat *Sankari vai vakooja*, *The Rock – paluu helvettiin* ja *Ansa viritetty*. Vuonna 2003 ensi-iltansa saanut elokuva *Herrasmiesliiga* epäonnistui pahasti, ja Connery ilmoitti seuraavana vuonna pitävänsä taukoa näyttelemisestä. Vuonna 2006 Connery kertoi jäävänsä kokonaan eläkkeelle. Hän teki kuitenkin vielä samana vuonna ääniroolin skotlantilaisanimaatioon *Sir Billi the Vet* ja vuonna 2011 sen jatko-osaan *Sir Billi*. Conneryn tiedottaja ilmoitti huhtikuussa 2011, että Connery vetäytyy kokonaan julkisista esiintymisistä. Connery esiintyi kuitenkin vielä kertojana vuoden 2012 dokumentissa *Ever to Excel*, joka kertoo Skotlannin ensimmäisen yliopiston perustamisesta ja kehityksestä.

Movies4Men-kanavan mukaan Connery on elokuvissaan pelastanut maailman yhteensä 13 kertaa, mikä on useammin kuin yksikään toinen näyttelijä.

Yksityiselämä
-------------

Sean Connery oli naimisissa näyttelijä Diane Cilenton kanssa vuosina 1962–1973 ja heillä on yksi poika, näyttelijä Jason Connery. Connery meni naimisiin vuonna 1975 taiteilija Micheline Roquebrune Conneryn kanssa (s. 1929). Sean Conneryllä on yksi lapsenlapsi, Dashiell Quinn Connery (s. 1997). Connerylla diagnosoitiin munuaissyöpä vuonna 2005, mutta se leikattiin onnistuneesti. *lähde?*

Connery ryhtyi harrastamaan golfia vakavasti 1960-luvulla *007 ja Kultasormi* -elokuvan myötä, ja pelistä tuli hänelle elinikäinen intohimo. Oleskeltuaan Japanissa varsinkin *Elät vain kahdesti* -elokuvan kuvausten aikana hän innostui opiskelemaan Kyokushin tyylisuunnan karatea.  *lähde?*

Connery kannatti julkisesti Skotlannin riippumattomuus- ja itsenäistymispyrkimyksiä jo 1960-luvun lopulta alkaen. Hän puhui separatistien kuten Skotlannin kansallispuolueen puolesta ja toimi 1990-luvulla myös puolueen televisio-ohjelman kertojanäänenä. Connery puhui Skotlannin autonomian puolesta vuonna 1997 vaalikampanjassa ennen kansanäänestystä Skotlannin oman parlamentin perustamisesta. Vuonna 1998 hän vaati ensimmäisessä puoluepoliittisessa puheessaan Skotlannille täyttä itsenäisyyttä.

Tunnustuksia
------------

Connerylle myönnettiin 1996 Golden Globe -elämäntyöpalkinto. Hän vastaanotti ritarinarvon vuonna 2000. Connerylle myönnettiin Yhdysvaltain elokuvainstituutin elämäntyöpalkinto vuonna 2006.

Vuonna 1989 *People* nimesi Conneryn maailman seksikkäimmäksi elossa olevaksi mieheksi.

Valikoitu filmografia
---------------------

*Pääartikkeli: Sean Conneryn filmografia*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Vuosi | Elokuva | Rooli |
| --- | --- | --- |
| 1957 | *Tiikerin hyökkäys* | Mike |
| 1958 | *Sotakirjeenvaihtajan rakkaus* | Mark Trevor |
| *Titanicin kohtalonyö* | RMS Titanicin miehistön jäsen |
| 1959 | *McBride ja Haltijat* | Michael McBride |
| *Tarzanin suuri seikkailu* | O’Bannion |
| 1962 | *Atlantin valli murtuu* | sotamies Flanagan |
| *Salainen agentti 007 ja tohtori No* | James Bond |
| 1963 | *Salainen agentti 007 Istanbulissa* |
| 1964 | *Olkinainen* | Anthony "Tony" Richmond |
| *Marnie – vaarallisella tiellä* | Mark Rutland |
| *007 ja Kultasormi* | James Bond |
| 1965 | *Kukkula* | Joe Roberts |
| *Pallosalama* | James Bond |
| 1967 | *Elät vain kahdesti* |
| 1968 | *Shalako* | Moses Zebulon "Shalako" Carlin |
| 1971 | *Suuri kaappaus* | John "Duke" Anderson |
| *Timantit ovat ikuisia* | James Bond |
| 1972 | *Painostus* | rikos­ylikonstaapeli Johnson |
| 1974 | *Zardoz* | Zed |
| *Viimeiset sekunnit* | eversti Nils Tahlvik |
| *Idän pikajunan arvoitus* | eversti Arbuthnot |
| 1975 | *Tuuli ja leijona* | Mulai Ahmed el-Raisuli |
| *Seikkailujen sankarit* | Daniel Dravot |
| 1976 | *Robin ja Marian* | Robin Hood |
| *Seuraava saalis* | Khalil Abdul-Muhsen |
| 1977 | *Yksi silta liikaa* | kenraali­majuri Robert Urquhart |
| 1978 | *Kultajuna* | Edward Pierce |
| 1979 | *Meteori* | tohtori Paul Bradley |

 | 

| Vuosi | Elokuva | Rooli |
| --- | --- | --- |
| 1979 | *Kuuba 1959* | majuri Robert Dapes |
| 1981 | *Operaatio Outland* | marsalkka William T. O’Niel |
| *Rosvoja, rosvoja* | kuningas Agamemnon |
| 1982 | *Kamera käy – tapa* | Patrick Hale |
| *Viisi päivää vuorilla* | Douglas Meredith |
| 1983 | *Älä kieltäydy kahdesti* | James Bond |
| 1984 | *Rohkea ritari* | vihreä ritari |
| 1986 | *Highlander – kuolematon* | Juan Sánchez Villa-Lobos Ramírez |
| *Ruusun nimi* | William Baskerville |
| 1987 | *Lahjomattomat* | Jim "Jimmy" Malone |
| 1988 | *Rikospaikkana Presidio* | everstiluutnantti Alan Caldwell |
| 1989 | *Indiana Jones ja viimeinen ristiretki* | professori Henry Jones, Sr. |
| *Perheyritys* | Jessie McMullen |
| 1990 | *Punaisen lokakuun metsästys* | kapteeni Marko Ramius |
| *Sankari vai vakooja* | Bartholomew "Barley" Scott Blair |
| 1991 | *Highlander 2 – Paluu* | Juan Sánchez Villa-Lobos Ramírez |
| *Robin Hood – varkaiden ruhtinas* | Rikhard I Leijonamieli |
| 1992 | *Medicine Man* | tohtori Robert Campbell |
| 1993 | *Nouseva aurinko* | kapteeni John Connor |
| 1994 | *Kelpo mies Afrikassa* | tohtori Alex Murray |
| 1995 | *Oikeuden puolustaja* | Paul Armstrong |
| *Lancelot – ensimmäinen ritari* | kuningas Arthur |
| 1996 | *The Rock – paluu helvettiin* | entinen SAS-agentti John Patrick Mason |
| 1998 | *Me kostajat* | Sir August de Wynter |
| *Rakkauden 6 oppituntia* | Paul |
| 1999 | *Ansa viritetty* | Robert "Mac" MacDougal |
| 2000 | *Elämän edessä* | William Forrester |
| 2003 | *Herrasmiesliiga* | Allan Quartermain |

 |

*Marnie – vaarallisella tiellä* 1964Connery elokuvan *Timantit ovat ikuisia* kuvauksissa vuonna 1971.Vuoden 1988 Oscar-gaalaConnery vuonna 2008

Lähteet
-------

* Browne, Ray B. & Browne, Pat: *The Guide to United States Popular Culture*. Popular Press, 2001. ISBN 0-87972-821-3. Google-kirjat (viitattu 6.5.2013). (englanniksi)
* Callan, Michael Feeney: *Sean Connery: Elämä ja elokuvat*. Alkuteos *Sean Connery*, 2002. Suomentanut Rosvall, Matti. Helsinki: Art House, 2006. ISBN 951-884-420-8.
* Cork, John & Stutz, Collin: *James Bond -ensyklopedia*. Suomentanut Becks, Raija & Laine, Henrik. Helsinki: Readme, 2008. ISBN 978-952-220-022-8.

### Viitteet

1. ↑  BBC: Bond-elokuvista tuttu näyttelijä Sean Connery on kuollut *Yle Uutiset*.  31.10.2020. Yleisradio Oy. Viitattu 31.10.2020.
2. ↑  Harmetzz, Aljean: Sean Connery, Who Embodied James Bond and More, Dies at 90 *The New York Times*.  31.10.2020. New York:  The New York Times Company. Viitattu 31.10.2020. (englanniksi)
3. ↑  Näyttelijälegenda Sean Conneryn kuolinsyy selvisi *Ilta-Sanomat*.  29.11.2020. Helsinki:  Sanoma Media Finland Oy. Viitattu 29.11.2020.
4. ↑  Koukkunen, Kalevi et al.: *WSOY:n Iso Tietosanakirja, osa 2*, s. 86. Porvoo: WSOY, 1995. ISBN 951-0-20155-3.
5. ↑  Sir Sean’s Pride at Knighthood *BBC News*.  5.7.2000. Lontoo:  British Broadcasting Corporation. Viitattu 20.10.2019.
6. 1 2 3  Browne 2001, s. 198, 199.
7. 1 2  Profile: Sir Sean Connery *BBC News*.  12.3.2006. Viitattu 6.5.2013. (englanniksi)
8. 1 2 3  Cork & Stutz 2008, s. 24, 25.
9. 1 2 3 4  Sir Sean Connery Biography *The Biography Channel*.  Arkistoitu 3.12.2013. Viitattu 6.5.2013. (englanniksi)
10. ↑  Connery, Sean (1930–) BFI Screenonline. Viitattu 6.5.2013. (englanniksi)
11. ↑  Sean Connery Tells the Story of St Andrews *University of St Andrews News*.  12.5.2012. Viitattu 31.10.2020. (englanniksi)
12. ↑  Bhvishya Patel: Great Scot! Forget Superman, Batman and John McClane, Sean Connery Has Saved the World More Times in Character Than Any Other, Say Researchers *Daily Mail*.  28.9.2018. Lontoo:  DMG Media. Viitattu 27.6.2023. (englanniksi)
13. ↑  Brown, Oliver: Goldfinger Inspired Sean Connery’s Lifelong Love Affair with Golf *The Daily Telegraph*.  25.8.2008. Lontoo:  Telegraph Media Group. Viitattu 11.8.2018. (englanniksi)
14. ↑  Callan 2006, s. 261, 262, 282–288.
15. ↑  Schindehette, Susan et al.: A Man Called Connery *People*.  18.12.1989. Yhdysvallat:  Time Warner Inc. Viitattu 28.12.2016. (englanniksi)

Aiheesta muualla
----------------

* Kuvia tai muita tiedostoja aiheesta **Sean Connery** Wikimedia Commonsissa

* Viralliset kotisivut (englanniksi)

|  |  |  |  |
| --- | --- | --- | --- |
| 

| * n
* k
* m
James Bond -näyttelijät |
| --- |
|  |
| 
* Sean Connery
* David Niven
* George Lazenby
* Roger Moore
* Timothy Dalton
* Pierce Brosnan
* Daniel Craig

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Kreikka
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* SNAC
* IdRef

 |

 |